### Beslutninger

Fremsendes til Teknisk Udvalg til behandling i henhold til beslutning i byrådets møde den 3. december 2025.

###

Endelig vedtagelse af forslag til Lokalplan nr. 1165, [adresse], og Tillæg nr. 112 til Kommuneplan 2017.

### Resume

Lokalplanområdet er hovedsageligt privatejet, har en størrelse på ca. 12.700 m2 og ligger ved [adresse], [adresse] og [adresse].

Lokalplanen er udarbejdet efter anmodning fra de private grundejere med formål om at etablere tre bebyggelser langs [adresse], som involverer en revitalisering af [adresse]. Planen muliggør op til 23.040 m² bebyggelse, fordelt i tre delområder. Der kan opføres maksimalt 294 boliger og 3.000 m2 butikker.

Der er udarbejdet et kommuneplantillæg, som øger byggemuligheden og ændrer anvendelsen, og der foreligger forslag til udbygningsaftaler med projektudviklerne.

Planforslagene har været i offentlig høring fra 1. juli til 9. september 2025. Der er modtaget 56 høringssvar med bemærkninger om bl.a. parkering, trafik, indblik, tilpasning til omgivelserne og den overordnede byudvikling ved [adresse]. Teknik og Miljø foreslår mindre ændringer vedrørende bygningshøjde, byggefelt og beplantning i delområde I, affaldsplacering i delområde II samt altankrav i delområde III.

### Beslutningspunkter

Det indstilles, at

1) forslag til Lokalplan nr. 1165 vedtages endeligt med de ændringer, der fremgår af indstillingens afsnit 5.8,

2) forslag til Tillæg nr. 112 til Kommuneplan 2017 vedtages endeligt med de ændringer, der fremgår af indstillingens afsnit 5.8,

3) forslag til udbygningsaftale godkendes,

4) forslag til sammenfattende redegørelse om miljøvurdering godkendes,

5) indsigelser besvares, som det fremgår af indstillingens afsnit 5.8 samt bilag 4.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-11-2025

Oliver Østergaard: 14

Fremsendes til [adresse] med bemærkning, at Magistraten i mødet den 25. november 2025 anbefaler, at byrådet tiltræder Magistratsafdelingen for Teknik og Miljøs indstilling af 11. november 2025.

Socialistisk Folkeparti og Liberal Alliance tog forbehold.